<classify> Kwa mujibu wa taarifa ya shirikisho hilo jana kwa vyombo vya habari, mikataba hiyo inapaswa kuwa nakala tatu kwa kila mchezaji kama ilivyoelekezwa katika Kanuni ya 691 na 8.Baada ya mikataba hiyo kuidhinishwa ikiwa ni pamoja na kulipiwa ada ya shilingi 50,000 kwa kila mmoja, nakala moja itakuwa ya klabu, nyingine ya mchezaji na moja itabaki TFF ili linapotokea tatizo la kimkataba uamuzi ufanywe na vyombo husika mara moja, ilieleza taarifa hiyo.Katika siku za karibuni, kumetokea malalamiko ya wachezaji kuhusu suala la mikataba yao na mfano wa karibuni ni sakata la aliyekuwa winga wa Simba, Ramadhan Singano ambalo baadaye ilibainika kuwa klabu hiyo ya Msimbazi, Kariakoo Dar es Salaam ilikiuka masharti ya mkataba huo na ukavunjwa.Singano kwa sasa amehamia kwa mabingwa wa zamani wa Tanzania Bara, Azam FC.Aidha, TFF imezitaka klabu za Ligi Kuu kuwasilisha TFF orodha ya benchi lake la ufundi, mikataba ya maofisa wa benchi husika pamoja na nakala za vyeti vyao.Kwa mujibu wa Kanuni ya 72 3, Kocha Mkuu anatakiwa kuwa na Leseni ya CAF isiyopungua ngazi B wakati Kocha Msaidizi anatakiwa kuwa na Leseni ya CAF isiyopungua ngazi C, ilieleza TFF.Kwa upande wa timu za Ligi Daraja la Kwanza, Kocha Mkuu anatakiwa kuwa na Leseni ya CAF isiyopungua ngazi C wakati msaidizi anatakiwa kuwa na cheti kisichopungua ngazi ya Kati.Hakuna kocha asiyekidhi matakwa hayo ya kikanuni atakayeruhusiwa kuongoza timu yoyote kwenye mechi za ligi hizo mbili. Pia viongozi wa klabu wasiozingatia maelekezo haya, wanakumbushwa kuwa wanakwenda kinyume cha kanuni, ilifafanua TFF.Katika hatua nyingine, Rais wa TFF, Jamal Malinzi ameipongeza Klabu ya Geita Gold SC inayoshiriki Ligi Daraja la Kwanza kwa kupata udhamini wa Sh milioni 300 Dola za Marekani 150,000 kutoka kampuni ya uchimbaji madini ya Geita Gold Mining LTD.Katika salamu zake za pongezi kwenda kwa uongozi wa klabu ya Geita, Malinzi aliipongeza kwa hatua waliyofikia na zaidi kumshukuru Mkurugenzi Mtendaji wa Geita Gold Mining, Terry Mullpeter kwa kuidhamini klabu hiyo.Aidha, Malinzi aliwaomba viongozi na wanachama wa klabu hiyo kuheshimu na kuenzi udhamini huo, kwa kuwa na nidhamu na kucheza vizuri ili kuweza kuendelea kuitangaza vyema Geita Gold Mining Limited. Klabu ya Geita Gold SC inakuwa miongoni mwa timu chache zenye udhamini wa uhakika katika timu zinazoshiriki ligi Daraja la Kwanza miongoni mwa timu 24 zilizopo.Ligi hiyo inayotarajiwa kuanza kutimua vumbi Septemba 19, mwaka huu, Geita Gold SC ikiwa kundi C pamoja na timu za Panone, JKT Oljoro, Polisi Mara, Mbao FC, Polisi Tabora na JKT Kanembwa.Wakati huo huo, timu ya soka ya Taifa, Taifa Stars jana ilifungwa mabao 2-1 na Libya katika mechi ya kimataifa ya kirafiki iliyochezwa Kartepe nchini Uturuki ambako iko ikijifua. Bao lake lilifungwa na John Bocco kwa penalti.  <topic>: michezo 